**ALYTAUS MEDŽIOTOJŲ IR ŽVEJŲ DRAUGIJOS**

**REVIZIJOS KOMISIJOS DARBO REGLAMENTAS**

Patvirtintas 2019 m. gruodžio 18 d.

Alytaus MŽD valdybos posėdžio nutarimu

1. **BENDROSIOS NUOSTATOS**
2. Alytaus medžiotojų ir žvejų draugijos (toliau – Draugija) ūkinę ir finansinę veiklą kontroliuoja Revizijos komisija.
3. Revizijos komisija savo darbe vadovaujasi Lietuvos Respublikos įstatymais ir kitais teisės aktais, reglamentuojančiais bendruosius apskaitos principus, buhalterinę apskaitą, organizacijų ūkinę veiklą, Draugijos įstatais, visuotinio narių susirinkimo, delegatų suvažiavimo, valdybos nutarimais ir šiuo Reglamentu.
4. Revizijos komisija renkama Delegatų suvažiavime iš 3 (trijų) narių 5 (penkerių) metų laikotarpiui.
5. Revizijos komisijos nariai renkami paprasta Draugijos delegatų suvažiavime dalyvaujančių delegatų balsų dauguma.
6. Revizijos komisijos nariai savo pareigas pradeda eiti kitą dieną po delegatų suvažiavimo nutarimo juos išrinkti, dienos.
7. Komisijos narys neturi teisės pats sustabdyti savo įgaliojimų ar perleisti jų kitam asmeniui.
8. Komisijos narys turi teisę atsistatydinti iš pareigų pateikęs prašymą Draugijos pirmininkui ar delegatų suvažiavimui. Delegatų suvažiavimui išrinkus naują komisijos narį, jis savo pareigas eina iki revizijos komisijos likusios kadencijos pabaigos.
9. Revizijos komisija nėra pavaldi Draugijos valdymo organams ir atsiskaito Draugijos visuotiniam narių susirinkimui kartą per metus, svarstant Draugijos finansinių metų rezultatus. Revizijos komisijos pranešimas į narių susirinkimo darbotvarkę įrašomas atskiru klausimu.
10. Revizijos komisijos nariu gali būti fizinis asmuo, turintis tos srities patyrimą ar turintis toje srityje specialių žinių.
11. Revizijos komisijos nariu negali būti Draugijos valdybos nariai, jų sutuoktiniai ar sugyventiniai, kai partnerystė įregistruota įstatymų nustatyta tvarka, ir asmenys, kuriuos su valdybos nariais sieja artimi giminystės ar svainystės ryšiai, taip pat Draugijos buhalteris.
12. **REVIZIJOS KOMISIJOS PAREIGOS**
13. Revizijos komisija yra savarankiškas Draugijos delegatų suvažiavimo išrinktas organas, kontroliuojantis Draugijos ūkinę-finansinę veiklą ir buhalterinę apskaitą.
14. Revizijos komisija privalo:
    1. patikrinti Draugijos ūkinę-finansinę veiklą ir finansinės-buhalterinės veiklos dokumentus vieną kartą per metus pasibaigus Draugijos finansiniams metams (eilinis patikrinimas). Patikrinimas turi būti atliekamas praėjus protingam terminui nuo finansiniu metų pabaigos, bet ne vėliau kaip per 3 mėnesius nuo finansinių metų pabaigos. Atlikus patikrinimą (reviziją) surašomas patikrinimo aktas su kuriuo supažindinama Draugijos valdyba;
    2. informuoti eilinį Draugijos narių susirinkimą apie patikrinimų rezultatus ir nustatytus Draugijos veiklos pažeidimus;
    3. atlikti neeilinį Draugijos ūkinės finansinės veiklos patikrinimą, jei to reikalauja ne mažiau kaip ¼ Draugijos narių. Atlikus patikrinimą (reviziją) surašomas patikrinimo aktas su kuriuo pasirašytinai supažindinama Draugijos valdyba ir artimiausiame Draugijos narių susirinkime pateikiama ataskaita apie patikrinimų rezultatus ir nustatytus Draugijos veiklos pažeidimus;
    4. dalyvauti Draugijos narių susirinkimuose, delegatų suvažiavimuose, esant kvietimui ir Draugijos valdybos posėdžiuose;
    5. būti objektyvia ir sąžininga, iš anksto viešai nevertinti ir neskelbti atlikto tikrinimo rezultatų;
    6. patikrinimą atlikti kiek įmanoma greičiau (ne ilgiau, kaip per vieną mėnesį), esant reikalui kreiptis (raštu) į Draugijos valdybą patikrinimo laiko pratęsimui, užfiksavus esamą padėtį tikrinimo metu netrukdyti darbuotojams vykdyti kasdienės ūkinės – finansinės veiklos ir buhalterinės apskaitos operacijų;
    7. ataskaitoje apibūdinti visus atliktus patikrinimus, nurodyti patikrinimų iniciatorius, nustatytus pažeidimus, trūkumus bei priemones jiems pašalinti, įvertinti Draugijos metinės finansinės atskaitomybės realumą, pateikti informaciją visais veiklos tikrinimo klausimais, pateikti pasiūlymus Draugijos finansinei ūkinei veiklai pagerinti;
    8. saugoti Draugijos konfidencialią informaciją, kurią ji sužino kontroliuodama Draugijos veiklą.
15. **REVIZIJOS KOMISIJOS TEISĖS**
16. Revizijos komisija atlikdama Draugijos ūkinės finansinės veiklos tyrimą turi teisę:
    1. gauti patikrinimui reikalingus dokumentus: Draugijos visuotinių narių susirinkimų, delegatų suvažiavimų, valdybos posėdžių protokolus, apskaitos, finansinės atskaitomybės dokumentus, narių sąrašus, sutartis, susirašinėjimo ir kitus dokumentus;
    2. įeiti į tikrinamų objektų patalpas, kuriose laikomi tikrinami dokumentai, pinigai, materialinės vertybės ir patikrinti pinigų, ir materialinių vertybių likučius natūra ir pagal apskaitos dokumentus;
    3. gauti iš Draugijos narių, valdymo organų ir darbuotojų dokumentus, paaiškinimus, pažymas apie ūkines ir finansines operacijas, susijusias su tikrinamu objektu ar sritimi;
    4. gauti revizijos atlikimui reikalingas pažymas ir duomenis iš valstybinių įstaigų, kitų organizacijų, apie Draugijos mokestinių ir sutartinių įsipareigojimų vykdymą;
    5. teikti pastabas ir pasiūlymus Draugijos valdybai.
17. **REVIZIJOS KOMISIJOS PIRMININKAS**
18. Revizijos komisijai vadovauja jos pirmininkas.
19. Revizijos komisijos pirmininkas renkamas iš Draugijos delegatų suvažiavime išrinktų revizijos komisijos narių, pirmojo komisijos posėdžio metu.
20. Revizijos komisijos pirmininkas Komisijos vardu įgyvendina visas teises numatytas šio reglamento 13 str. ir informaciją gautą įgyvendinant šias teises perduoda kitiems Komisijos nariams.
21. Revizijos komisijos pirmininkas:
    1. . vadovauja revizijos komisijos darbui;
    2. . duoda pavedimus revizijos komisijos nariams;
    3. . pateikia visuotiniam narių susirinkimui Draugijos ūkinės, finansinės veiklos metinio patikrinimo (revizijos) ataskaitą;
    4. . kviečiamas dalyvauja Draugijos valdybos posėdžiuose;
    5. . sprendžia kitus klausimus susijusius su komisijos darbo organizavimu.

1. **REVIZIJOS KOMISIJOS NARIŲ ATSAKOMYBĖ**
2. Revizijos komisijos nariai įstatymų nustatyta tvarka atsako už:
   1. netinkamą Draugijos ūkinės-finansinės veiklos kontrolę;
   2. Draugijos veiklos trūkumų nuslėpimą;
   3. Revizijos metu paimtų tikrinti finansinių ataskaitų, apskaitos dokumentų, registrų, kitų dokumentų, kompiuterinių programų ir informacinių sistemų duomenų praradimą;
   4. Konfidencialios Draugijos informacijos paviešinimą;
   5. Fiktyvių patikrinimų aktų surašymą ir neteisingos (neobjektyvios) informacijos pateikimą.
3. **BAIGIAMOSIOS NUOSTATOS**
4. Revizijos komisijos darbo reglamentas tvirtinamas Draugijos valdybos posėdžio nutarimu ir įsigalioja nuo jo patvirtinimo dienos.
5. Revizijos komisijos darbo reglamentas skelbiamas Draugijos interneto svetainėje www.medziokle.org.